इनें जिलें च नक्सलवाद कन्नै सारे कोला मता प्रभावत सोनभद्र ऐ। जित्थें कुल 16 चा 12 थाना क्षेत्रें च नक्सलियें दा दबदबा मन्नेआ जंदा ऐ। सोनभद्र दे पुलस अधीक्षक रामकुमार ने अज्ज फोन उप्पर ‘यूनीवार्ता’ गी दस्सेआ जे मतदान स्थल उप्पर अर्द्धसैनिक बलें दी तैनाती कीती जाग। मुक्खालय थमां जाने आह्‌ली मतदान पार्टियें गी मतदान केन्द्र तक्कर पजाने दी जिम्मेदारी बी इनें सुरक्षाकर्मियें दी होग। रामकुमार ने दस्सेआ जे नक्सलवादियें दी गतिविधियें उप्पर नजर रक्खने लेई थाह्‌र थाह्‌र अस्थाई शिविर बनाए गे न। चुनांऽ दे दरान 15 कंपनी अर्द्धसैनिक बलें दी तैनाती कीती जाग।